**ŠOLSKI SKLAD**

Šolski sklad OŠ Korena je bil ustanovljen v skladu s 135. členom Zakona o organizaciji in financiranju vzgoje in izobraževanja ter na podlagi sklepa Sveta šole.

Delo sklada vodi in usmerja upravni odbor sklada, mandat članov traja **štiri leta.**

Upravni odbor opravlja predvsem naslednje **naloge:**

– sprejema Pravilnik sklada,

– voli in razrešuje predsednika upravnega odbora,

– sprejema letni program dela,

– pripravlja poročila o realizaciji letnega programa dela,

– odloča o finančnih poslih in upravlja s sredstvi šolskega sklada,

– obravnava mnenja in predloge Sveta staršev ter staršev učencev, o pomoči in odloča o njih,

– oblikuje in posreduje pobude ter predloge za sodelovanje oziroma donacije in drugo posameznikom, institucijam, podjetjem ter drugim, razen političnim strankam,

– skrbi za promocijo sklada,

– organizira prireditve in zbiralne akcije, katerih namen je zbiranje sredstev za sklad,

– sprejema smernice za dodeljevanje finančne pomoči socialno šibkim učencem,

– opravlja druge naloge po zakonu.

Upravni odbor ima 7 (sedem) članov, od 10. 6. 2022 so člani upravnega odbora:

**Predstavniki šole:**

* Janja Tepeh
* Metka Kolar
* Tamara Zavec
* Dejan Kramberger

**Predstavniki staršev:**

* Jože Kojc
* Gorazd Koletnik
* Lea Bauman

Predsednik upravnega odbora šolskega sklada je Jože Kojc.

**PRISPEVKI V ŠOLSKI SKLAD**

Prostovoljni prispevki bodo omogočili nemoteno delo sklada in uresničevanje spodaj navedenih namenov:

– financiranje dejavnosti in potreb učencev, ki niso sestavina izobraževalnega programa oziroma se ne financirajo iz javnih sredstev,

– financiranje nadstandardnih dejavnosti, ki so kot take opredeljene v LDN za vsako šolsko leto,

– nakup nadstandardne opreme (didaktični in učni pripomočki),

– zviševanje standarda vzgoje in pouka in podobno,

– pomoč pri plačilu pri udeležbi na ekskurzijah, taborih in šoli v naravi socialno ogroženim otrokom, pod določenimi pogoji in v določenem deležu.